ai4bharat/Pralekha huggingface dataset:
தேர்தல் ஆணையம்
கேரளா, தமிழ்நாடு, புதுச்சேரி, அசாம் மற்றும் மேற்கு வங்கத்தில் வாக்குப்பதிவு அமைதியான முறையில் நிறைவுற்றது
கேரளா, தமிழ்நாடு, புதுச்சேரி ஆகிய மாநிலங்களுக்கான சட்டசபை தேர்தலின் ஒரே கட்ட வாக்குப்பதிவும், அசாம் மற்றும் மேற்கு வங்க மாநிலங்களின் சட்டசபைகளுக்கு நடைபெறும் தேர்தலின் மூன்றாம் கட்ட வாக்குப்பதிவும் அமைதியான முறையில் இன்று நடைபெற்றது.
மொத்தம் 475 சட்டமன்ற தொகுதிகளில் உள்ள 1,53,538 வாக்குப்பதிவு மையங்களில் இன்று வாக்குப்பதிவு நடைபெற்றது.
கொரோனா தொடர்பான சமூக இடைவெளி விதிகளை கருத்தில் கொண்டு, வாக்குபதிவு மையங்களின் எண்ணிக்கை அதிகரிக்கப்பட்டு ஒரு வாக்குச்சாவடிக்கான வாக்காளர்களின் எண்ணிக்கை 1500-ல் இருந்து 1000 ஆக குறைக்கப்பட்டது.
அனைவரும் பங்கு பெறும் மற்றும் அனைவரும் அணுகக்கூடிய தேர்தலை உறுதி செய்யும் வகையில் மாற்றுத்திறனாளிகள் மற்றும் 80 வயதுக்கு மேற்பட்ட முதியோர்களுக்கு தபால் வாக்கு வசதியை இந்திய தேர்தல் ஆணையம் வழங்கியது.
இந்த வாக்காளர்களுக்கு முறையான வசதிகள் வழங்கப்பட்டதை களத்தில் உள்ள பார்வையாளர்கள் உறுதி செய்தனர்.
விதிகளின்படி அனைத்து வாக்குப்பதிவு இயந்திரங்களும் முதல் கட்ட சோதனையை வெற்றிகரமாக கடந்தன. அரசியல் கட்சிகள் மற்றும் வேட்பாளர்களின் முகவர்கள் முன்னிலையில் இவை சோதிக்கப்பட்டன. மாதிரி வாக்குப்பதிவும் நடத்தப்பட்டது.
இன்று காலை வாக்குப்பதிவு தொடங்குவதற்கு முன்னர் வாக்குப் பதிவு இயந்திரங்கள் மீண்டும் ஒருமுறை வேட்பாளர்களின் முகவர்கள் முன்னிலையில் சோதித்து பார்க்கப்பட்டன. 50 சதவீதத்திற்கும் மேற்பட்ட வாக்குப்பதிவு மையங்களில் நடைபெற்ற வாக்குப்பதிவுகள், நேரடி ஒளிபரப்பு முறையில் கண்காணிக்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1709905
----
(Visitor Counter : 168
சட்டம் மற்றும் நீதித்துறை அமைச்சகம்
ஏழைகளுக்கு எளிதில் நீதி கிடைப்பதற்காக அரசு எடுத்துள்ள நடவடிக்கைகள்
மத்திய சட்டம் மற்றும் நீதி அமைச்சர் திரு கிரண் ரிஜிஜூ நாடாளுமன்றத்தின் மாநிலங்களவையில் கீழ்காணும் தகவல்களை வழங்கினார்.
சாதாரண மக்களுக்கு குறைந்த செலவில் விரைவாக நீதி கிடைக்க பல நடவடிக்கைகளை அரசு மேற்கொண்டுள்ளது. சமூகத்தின் நலிவடைந்த பிரிவினருக்கு இலவச மற்றும் திறமையான சட்ட சேவைகளை சட்ட சேவைகள் ஆணையங்கள் சட்டம், 1987 வழங்குகிறது.
தாலுகா நீதிமன்றங்கள் முதல் உச்ச நீதிமன்றம் வரை சட்ட சேவை அமைப்புகள் நிறுவப்பட்டுள்ளன. ஏப்ரல் 2021 முதல் நவம்பர் 2021 வரையிலான காலகட்டத்தில், 60.17 லட்சம் நபர்களுக்கு இலவச சட்டச் சேவைகள் வழங்கப்பட்டுள்ளன, மேலும் 132.37 லட்சம் வழக்குகள் லோக் அதாலத் மூலம் தீர்க்கப்பட்டுள்ளன.
சிறைச்சாலைகள், கண்காணிப்பு இல்லங்கள், சிறார் நீதிமன்றங்கள் ஆகியவற்றில் சட்ட உதவி மையங்கள் அமைக்கப்பட்டுள்ளன. மேலும், நீதிக்கான சமமான அணுகலை செயல்படுத்த, தேசிய சட்ட சேவைகள் ஆணையத்தின் ஆண்ட்ராய்டு மற்றும் ஐஓஎஸ் செயலி அறிமுகப்படுத்தப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797204
ரெயில்வே அமைச்சகம்
கொரோனா முடக்க காலத்தில் 4621 ஷ்ரமிக் சிறப்பு ரயில்கள் : மத்திய அமைச்சர் பியூஷ் கோயல் தகவல்
மக்களவையில் எழுத்துபூர்வமாக தாக்கல் செய்த பதிலில் ரயில்வே அமைச்சர் திரு.பியூஷ் கோயல் கூறியதாவது:
ரயில் சேவைகள், படிப்படியாக சிறப்பு ரயில்களாக தொடங்கப்பட்டன.
i) 15 இணை ராஜ்தானி ரயில்கள் கடந்த மே 12ம் தேதி முதல் தொடங்கப்பட்டன.
 கடந்த ஜூன் 1ம் தேதி முதல் 100 இணை சிறப்பு ரயில்கள் தொடங்கப்பட்டன.
 43 இணை சிறப்பு ரயில்கள் கடந்த 12ம் தேதி முதல் தொடங்கப்பட்டன.
 705 புறநகர் ரயில் சேவைகள் மேற்கு மற்றும் மத்திய ரயில்வேயில் கடந்த ஜூன் 15ம் தேதி முதல் தொடங்கப்பட்டன.
 மாநிலங்கள் ஒருங்கிணைப்புடன் விநாயகர் சதுர்த்தி, ஐஐடி, நீட் , என்டிஏ தேர்வுகளுக்கு கூடுதல் சிறப்பு ரயில்கள் இயக்கப்பட்டன.
இந்திய ரயில்வேயில் சூரிய மின்சக்தி உற்பத்தி மையங்கள் மற்றும் காற்று மின்சக்தி மையங்கள் அமைக்க நடவடிக்கை எடுக்கப்பட்டுள்ளன. 102.8 மெகாவாட் திறனுள்ள மேற்கூரை சூரிய மின்சக்தி நிலையங்கள் தொடங்கப்பட்டன.
4.7 மெகா வாட் திறனுள்ள சூரிய மின்சக்தி நிலையம் நிலப் பகுதியில் தொடங்கப்பட்டன. சட்டீஸ்கரில் 50 மெகா வாட் சூரிய மின்சக்தி நிலையம் அமைக்கும் பணி நடந்து வருகிறது. 103.4 மெகா வாட் காற்றாலை மின் சக்தி நிலையங்கள் அமைக்கப்பட்டுள்ளன.
கொரோனா முடக்க காலத்தில் வெளி மாநிலங்களில் சிக்கிய புலம் பெயர் தொழிலாளர்களை அழைத்து வர 01.05.2020 முதல் ஆகஸ்ட் 31ம் தேதி வரை 4621 ஷ்ரமிக் சிறப்பு ரயில்கள் மாநில அரசுகளின் வேண்டுகோள்படி இயக்கப்பட்டன.
மொத்த அகல பாதையின் தூரம் 63,631 கி.மீ. கடந்த ஏப்ரல் 1ம் தேதி வரை 39,866 கி.மீ தூரம் ரயில் பாதை மின்மயமாக்கப்பட்டுள்ளது.
ரயில்வே துறைக்கு 2030ம் ஆண்டு வரை ரூ.50 லட்சம் கோடி முதலீடு தேவைப்படுகிறது. இதற்காக பொதுத்துறை மற்றும் தனியார் துறை பங்களிப்புடன் சில நடவடிக்கைகளே மேற்கொள்ள திட்டமிடப்பட்டு வருகிறது. தேர்ந்தெடுக்கப்பட்ட வழித்தடங்களில், உலக தரத்தில் நவீன ரயில்களை தனியார் பங்களிப்புடன் இயக்க முயற்சி மேற்கொள்ளப்பட்டுள்ளது. 109 இடங்களுக்கு பொதுத்துறை மற்றும் தனியார் பங்களிப்புடன் ரயில்களை இயக்குவதற்கான வேண்டுகோள் கடந்த ஜூலை 1ம் தேதி விடுக்கப்பட்டது.
கொரோனா கால நெருக்கடியை சமாளிக்க, இந்திய ரயில் 5231 ஏ.சி அல்லாத ரயில் பெட்டிகளை, தற்காலிக கோவிட் தனிமை பெட்டிகளாக மாற்றியது.
கிஷான் ரயில் திட்டம் மூலம், வேளாண்துறை அமைச்சகத்துடன் ஆலோசனை செய்து காய்கறிகள் மற்றும் பழங்கள் மற்றும் பூக்களை கொண்டு செல்ல மகாராஷ்டிரா, பீகார், ஆந்திரா, கர்நாடகா, தில்லி ஆகிய இடங்களில் கிஷான் ரயில்கள் இயக்கப்படுகின்றன குறிப்பிட்டுள்ளார்.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் : https://pib.gov.in/PressReleasePage.aspx?PRID=1655113
--------
(Visitor Counter : 60
பிரதமர் அலுவலகம்
திரு ஷங்கா கோஷ் மறைவுக்கு பிரதமர் இரங்கல்
பிரபல இலக்கியவாதி திரு ஷங்கா கோஷ் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் திரு நரேந்திர மோடி சுட்டுரையில் விடுத்துள்ள செய்தியில், ‘‘ வங்கமொழி மற்றும் இந்திய இலக்கியத்தில் ஆற்றிய பங்களிப்புக்காக திரு ஷங்கா கோஷ் நினைவு கூறப்படுவார். அவர் எழுதியவை அதிகம் படிக்கப்பட்டு பாராட்டப்பட்டவை. அவரது மறைவால் வேதனையடைந்தேன். அவரது குடும்பத்தினர் மற்றும் நண்பர்களுக்கு இரங்கல்கள் . ஓம் சாந்தி’’ என குறிப்பிட்டுள்ளார்.
எரிசக்தி அமைச்சகம்
மத்திய மின்துறை அமைச்சகத்துடன் எஸ்ஜே வி என் நிறுவனம். 2020 - 21 ஆம் ஆண்டுக்கான இலக்குகளை விவரித்து புரிந்துணர்வு ஒப்பந்தத்தில் கையெழுத்திட்டது
எஸ் ஜே வி என் நிறுவனம், மத்திய அரசுடன் 2020 - 21 ஆம் ஆண்டுக்கான புரிந்துணர்வு ஒப்பந்தம் ஒன்றில் இன்று கையெழுத்திட்டது. இந்த புரிந்துணர்வு ஒப்பந்தத்தில், மத்திய மின் துறை செயலர் திரு. எஸ் என் சகாய்; எஸ் ஜே வி என் நிறுவனத்தின் தலைவரும் நிர்வாக இயக்குனருமான திரு. நந்த் லால் சர்மா ஆகியோர் காணொளி மாநாடு மூலமாகக் கையெழுத்திட்டனர்.
இந்த புரிந்துணர்வு ஒப்பந்தத்தில் கூறப்பட்டுள்ள இலக்குகளின் படி, இந்த ஆண்டில் ‘எக்சல்லெண்ட்’ மிகச்சிறந்த பிரிவு என்ற பிரிவின் கீழ் 9680 மில்லியன் யூனிட் மின் உற்பத்தியைஎட்ட எஸ் ஜே வி என் முயற்சி செய்யும். முதலீட்டு செலவின இலக்கு 2880 கோடி ரூபாய் என்றும், பணப்புழக்க இலக்கு 2800 கோடி ரூபாய் என்றும் ’எக்சல்லெண்ட்’ மிகச்சிறந்த பிரிவு என்ற பிரிவின்கீழ் எஸ்ஜேவிஎன் அடைய வேண்டும் என்று இலக்கு நிர்ணயிக்கப்பட்டுள்ளது. இவைதவிர இயக்கத் திறன், திட்ட கண்காணிப்பு ஆகியவை தொடர்பான இலக்குகளும் நிர்ணயிக்கப்பட்டுள்ளன.
https://pib.gov.in/PressReleasePage.aspx?PRID=1660312
(Visitor Counter : 117
சுற்றுலா அமைச்சகம்
ஸ்பெயின் நாட்டின் சான் செபாஸ்டியன் நகரில் 2018 மே 23 முதல் 25 வரை நடைபெற்ற ஐ.நா. உலக சுற்றுலா அமைப்பின் 108-வது செயற்குழுக் கூட்டத்தில் மத்திய சுற்றுலாத்துறை அமைச்சர் கலந்துகொண்டார்
ஸ்பெயின் நாட்டின் சான் செபாஸ்டியன் நகரில் 2018 மே 23 முதல் 25 வரை நடைபெற்ற ஐ.நா. உலக சுற்றுலா அமைப்பின் 108-வது செயற்குழுக் கூட்டத்தில், மத்திய சுற்றுலாத்துறை இணை அமைச்சர்  திரு.கே.ஜே.அல்போன்ஸ், மூத்த அதிகாரிகள் அடங்கிய தூதுக்குழுவினருடன் கலந்துகொண்டார். சுற்றுலாத்துறையில் உருவாகும் புதிய சவால்கள் மற்றும் போக்குகளை எதிர்கொள்வதில், புதுமைகளை புகுத்துதல் மற்றும் டிஜிட்டல் மயமாக்கலை அதிகரிப்பதற்கு, உலக சுற்றுலா அமைப்பு சிறப்பு கவனம் செலுத்துவதென, இந்த செயற்குழுக் கூட்டத்தில் முடிவு செய்யப்பட்டது.
3 நாட்கள் நடைபெற்ற இந்த செயற்குழுக் கூட்டத்தில், ஐ.நா. உலக சுகாதார அமைப்பின்” திட்டம் மற்றும் நிதிநிலை அறிக்கைக் குழு” கூட்டத்திற்கு திரு. கே.ஜே.அல்போன்ஸ் தலைமை வகித்தார். கூட்டத்தில் தொடக்க உரையாற்றிய அமைச்சர், வேலை வாய்ப்புகளை உருவாக்குதல், நிறுவனங்கள் மற்றும் சுற்றுச்சூழல் மேம்பாடு மற்றும் அந்நிய செலாவணி ஈட்டுதல், போன்றவற்றின் மூலம் சமூக – பொருளாதார வளர்ச்சியில் சுற்றுலாத்துறையின் பங்களிப்புக் குறித்து எடுத்துரைத்தார். புதுமைகள் மற்றும் புதிய தொழில்நுட்பங்களால் ஏற்படும் விளைவுகள் குறித்து சுட்டிக்காட்டிய அமைச்சர், சுற்றுலாத்துறை உட்பட பொருளாதாரம் சார்ந்த ஒவ்வொரு துறையின் போட்டித்தன்மைக்கு இவைதான் முக்கிய காரணமாக திகழ்கின்றன என்றும் தெரிவித்தார்.
கூடுதல்விவரங்களுக்கு www.pib.nic.in என்ற வலைதளத்தைப் பார்க்கவும்.
---
(Visitor Counter : 88
ஊரக வளர்ச்சி அமைச்சகம்
பிரதமர் கிராம சாலை திட்டத்தின் 3ம் கட்டத்திற்கு மத்திய அமைச்சரவை ஒப்புதல்
பிரதமர் கிராமசாலைத் திட்டத்தின் 3 வது கட்டத்தைத் துவக்க பிரதமர் திரு நரேந்திர மோடி தலைமையிலான, பொருளாதார விவகாரங்களுக்கான மத்திய அமைச்சரவைக் குழு இன்று ஒப்புதல் அளித்துள்ளது. இது நாடெங்கிலும் உள்ள கிராமசாலைகளை மேம்படுத்த மிகப்பெரும் உத்வேகம் அளிக்கும். கிராமப்புற வேளாண் சந்தைகள், மேல்நிலைப் பள்ளிகள், மருத்தவமனைகள் ஆகியவற்றை மக்கள் இருப்பிடங்களுடன் இணைப்பதற்கான சாலைகள் அமைப்பதற்கு வழிவகுக்கும்.
நாடெங்கிலும், பல்வேறு மாநிலங்களில் 1,25,000 கிலோமீட்டர் நீளத்திற்கு, பிரதமரின் கிராமசாலை திட்டத்தின் 3 வது கட்டத்தில் சாலைகளை ஒருங்கிணைக்கவும், மேம்படுத்தவும் திட்டமிடப்பட்டுள்ளது.
தொழிலாளர் மற்றும் வேலைவாய்ப்பு அமைச்சகம்
ஜம்மு காஷ்மீரில் வேலை இல்லாத இளைஞர்களுக்கு வேலைவாய்ப்புகள்
நடப்பு ஆண்டு ஜூலை மாதம் முதல் அடுத்த ஆண்டு ஜூன் மாதம் வரை ஜம்மு காஷ்மீரில் வேலைவாய்ப்பற்றோர் சதவீதம் 2019-20ம் ஆண்டில் 6.7 சதவீதமாகவும், 2020-21-ம் ஆண்டில் 5.9 சதவீதமாகவும் இருக்கும் என்று கணிக்கப்பட்டுள்ளது. இது ஜம்மு காஷ்மீரில் வேலைவாய்ப்பற்றோர் சதவீதம் குறைந்து வருவதை காட்டுகிறது.
நாட்டில் வேலைவாய்ப்பை உருவாக்கும் வகையில் மத்திய அரசு பல்வேறு நடவடிக்கைகளை எடுத்து வருகிறது. கொவிட்-19 பாதிப்பில் இருந்து தொழில் நிறுவனங்கள் மீள் வதற்காக சுயசார்பு இந்தியா என்ற திட்டத்தை மத்திய அரசு அறிவித்தது. இதன் மூலம் 27 லட்சம் கோடி ரூபாய்க்கும் மேல் வழங்கப்படுகிறது.
சுயசார்பு இந்தியா வேலைவாய்ப்பு திட்டத்தின் மூலம் ஜம்மு காஷ்மீரில் கடந்த மாதம் 28ந் தேதி வரை 19.34 ஆயிரம் பயனாளிகளுக்கு 35.39 கோடி ரூபாய் நிதியுதவி வழங்கப்பட்டுள்ளது.
இத்தகவலை மக்களவையில் மத்திய தொழிலாளர் மற்றும் வேலைவாய்ப்புத்துறை இணையமைச்சர் ராமேஸ்வர் தெலி எழுத்துப்பூர்வமாக கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1884740
பிரதமர் அலுவலகம்
'ஜல் சக்தி அபியான்: மழைநீர் சேகரிப்பு’ பிரச்சாரத்தை மார்ச் 22-ஆம் தேதி பிரதமர் துவக்கி வைக்கிறார்
கென் பெத்வா இணைப்பு திட்டத்திற்கான வரலாற்று சிறப்புமிக்க புரிந்துணர்வு ஒப்பந்தம் கையெழுத்தாகவிருக்கிறது
தண்ணீர் பாதுகாப்பிற்கான ‘நீர் உறுதிமொழியை' கிராம சபைகள் ஏற்கும்
‘ஜல் சக்தி அபியான்: மழைநீர் சேகரிப்பு’ பிரச்சாரத்தை உலக தண்ணீர் தினமான 2021 மார்ச் 22 அன்று பிரதமர் திரு நரேந்திர மோடி மதியம் 12:30 மணிக்கு காணொலிக் காட்சி வாயிலாக துவக்கி வைப்பார்.
இந்த நிகழ்ச்சியின்போது நதிகள் இணைப்பிற்கான தேசிய கண்ணோட்ட திட்டத்தின் முதல் திட்டமான கென் பெத்வா இணைப்பு திட்டத்தை செயல்படுத்துவதற்கான வரலாற்றுச் சிறப்புமிக்க புரிந்துணர்வு ஒப்பந்தத்தில் மத்திய ஜல் சக்தி அமைச்சரும் மத்திய பிரதேசம், உத்தரப் பிரதேச மாநிலங்களின் முதல்வர்களும் பிரதமர் முன்னிலையில் கையெழுத்திடுவார்கள்
‘ஜல் சக்தி அபியான்: மழைநீர் சேகரிப்பு’ பற்றி:
“ மழை நீர் சேகரிப்பு , மழை எங்கு பொழிந்தாலும், எப்போது பொழிந்தாலும்,” என்ற கருப்பொருளோடு நாடு முழுவதும் ஊரக மற்றும் நகர்ப்புறங்களில் இந்தப் பிரச்சாரம் மேற்கொள்ளப்படும். பருவமழைக்கு முந்தைய காலத்திலும், பருவமழை காலத்திலும் அதாவது 2021 மார்ச் 22-ஆம் தேதி முதல் நவம்பர் 30-ஆம் தேதி வரை இது அமல்படுத்தப்படும்.
தண்ணீரின் பாதுகாப்பை முன்னிறுத்தி மக்களின் பங்களிப்போடு அடிமட்ட அளவில் மக்கள் இயக்கமாக இந்தப் பிரச்சாரம் செயல்படுத்தப்படும்.
மழைநீர் முறையாக சேமிக்கப் படுவதை உறுதி செய்வதற்காக பருவநிலை மாற்றங்கள், மண் அடுக்குகளுக்கு ஏற்றவாறு மழைநீர் சேகரிப்பு அமைப்புகளை உருவாக்க அனைத்து பங்குதாரர்களையும் வலியுறுத்துவது இதன் நோக்கமாகும்.
இந்த நிகழ்ச்சியை தொடர்ந்து தண்ணீர் மற்றும் தண்ணீர் பாதுகாப்பு தொடர்பான விஷயங்கள் குறித்து விவாதிக்க ஒவ்வொரு மாநிலத்தில் உள்ள  அனைத்து கிராம பஞ்சாயத்துகளிலும் கிராம சபைக் கூட்டங்கள் நடைபெறும்.
தண்ணீர் பாதுகாப்பிற்கான ‘நீர் உறுதிமொழியையும்’ கிராம சபைகள் ஏற்கும்.
கென் பெத்வா இணைப்பு திட்டத்திற்கான புரிந்துணர்வு ஒப்பந்தம் பற்றி:
நதிகளை இணைப்பதன் மூலம் தண்ணீர் வரத்து அபரிமிதமாக உள்ள பகுதிகளில் இருந்து வறட்சி மிகுந்த மற்றும் தண்ணீர் பற்றாக்குறை உள்ள பகுதிகளுக்கு நீரை எடுத்துச் செல்லும் முன்னாள் பிரதமர் திரு அடல் பிஹாரி வாஜ்பாயின் தொலைநோக்குப் பார்வையை அமல்படுத்தும் வகையில் மாநிலங்களுக்கு இடையேயான ஒத்துழைப்பின் துவக்கமாக இந்த ஒப்பந்தம் அமையும்.
இந்த திட்டத்தின் கீழ் தௌதன் அணை, கென் மற்றும் பெத்வா ஆறுகளை இணைக்கும் கால்வாய், லோயர் ஆர் திட்டம், கோத்தா குறுக்கணை மற்றும் பீனா வளாகம் பல்நோக்கு திட்டம் ஆகியவை உருவாக்கப்பட்டு அதன்மூலம் கென் ஆற்றில் உள்ள நீர் பெத்வா ஆற்றிற்கு கொண்டு செல்லப்படும்.
இதன் மூலம் ஆண்டுக்கு 10.62 லட்சம் ஹெக்டர் நிலப்பரப்பிற்கு நீர்ப்பாசனம், 62 லட்சம் மக்களுக்கு குடிநீர் விநியோகம் மற்றும் 103 மெகாவாட் நீர் மின்சக்தி உருவாக்கப்படும்.
தண்ணீர் பஞ்சம் அதிகம் உள்ள பந்தல்கண்ட் பகுதி குறிப்பாக மத்தியப் பிரதேசத்தின் பன்னா, டிகாம்கர், சத்தர்புர், சாகர், தாமோ, தாட்டியா, விதிஷா, ஷிவ்புரி, ரெய்சன் ஆகிய மாவட்டங்களும், உத்தரபிரதேசத்தின் பண்டா, மகோபா, ஜான்சி மற்றும் லலித்புர் ஆகிய மாவட்டங்களும் இந்தத் திட்டத்தின் வாயிலாக பெரிதும் பயனடையும்.
நாட்டின் வளர்ச்சிக்கு தண்ணீர் பற்றாக்குறை தடைக்கல்லாக இருக்கக்கூடாது என்பதை உறுதி செய்வதற்காக மேலும் பல நதிகளை இணைக்கும் திட்டங்களுக்கு இது வழிவகை செய்யும்.
--------
(
பிரதமர் அலுவலகம்
74-ஆவது ஐ நா பொதுச்சபைக் கூட்டத்திற்கு இடையே எஸ்டோனியா அதிபருடன் பிரதமர் சந்திப்பு
74-ஆவது ஐ நா பொதுச்சபைக் கூட்டத்திற்கு இடையே எஸ்டோனியக் குடியரசு அதிபர் திருமிகு கெர்ஸ்டி கல்ஜுலைட் –ஐ பிதமர் சந்தித்தார். 2019 ஆகஸ்ட் மாதம் எஸ்டோனியாவுக்கு, இந்தியக் குடியரசுத் துணைத்தலைவர் மேற்கொண்ட ஆக்கப்பூர்வ பயணத்தையடுத்து நிலவும் வலுவான இருதரப்பு உறவுகள் குறித்து இரு தலைவர்களும் விரிவான விவாதம் மேற்கொண்டனர்.
இரு தலைவர்களும் மின்னணு நிர்வாகம், இணையவெளி பாதுகாப்பு, புதிய கண்டுபிடிப்புகள் குறித்து இருதரப்பு உறவை மேலும் வலுப்படுத்துவதற்கான நடவடிக்கைகள் பற்றி விவாதித்தனர். 2021-2022-ஆம் ஆண்டுக்கான ஐ நா பாதுகாப்புச் சபையில் இந்தியா நிரந்தரமில்லாத உறுப்பு நாடாக அந்தஸ்து பெற ஆதரவு அளிக்க எஸ்டோனியாவுக்கு பிரதமர் நன்றி தெரிவித்தார். இரு நாடுகளுக்கும் இடையே தற்போதுள்ள நட்புறவை மேலும் வலுப்படுத்தவும், இருதரப்பு ஒத்துழைப்பில் வாய்ப்புகளை அதிகரிப்பது குறித்து கருத்துக்களை பெறவும், எஸ்டோனியாவுக்கு விளக்கம் அளிப்பதற்கான வாய்ப்பை இந்தச் சந்திப்பு வழங்கியது.
(Visitor Counter : 102
பிரதமர் அலுவலகம்
கர்நாடகாவின் மைசூரில் வளர்ச்சி முன்முயற்சிகளின் துவக்க விழாவில் பிரதமரின் உரை
கர்நாடக ஆளுநர் திரு தாவர் சந்த் கெலாட் அவர்களே, முதலமைச்சர் திரு பசவராஜ் பொம்மை அவர்களே, எனது அமைச்சரவை நண்பரான திரு பிரல்ஹாத் ஜோஷி அவர்களே, கர்நாடக மாநில அமைச்சர்களே, நாடாளுமன்ற, சட்டமன்ற உறுப்பினர்களே, இதர பிரமுகர்களே, எனதருமை சகோதர, சகோதரிகளே!
நமது பாரம்பரிய கலாச்சாரத்தை வளப்படுத்தி, 21-ஆம் நூற்றாண்டின் உறுதிப்பாடுகளை நாம் எவ்வாறு நிறைவேற்றுவது என்பதற்கு கர்நாடகா ஒரு சிறந்த உதாரணம்; மேலும் இத்தகைய வரலாறு, கலாச்சாரம் மற்றும் நவீனத்துவத்தின் கலவையை மைசூரில் எங்கும் காண முடிகிறது.
சகோதர, சகோதரிகளே,
‘அனைவரின் ஆதரவு, அனைவரின் வளர்ச்சி, அனைவரின் நம்பிக்கை மற்றும் அனைவரின் முயற்சி' என்ற தாரக மந்திரத்தை இன்று மைசூரில் நாம் காண்கிறோம். பேச்சுத் திறன் இல்லாத மக்கள் சந்திக்கும் பிரச்சினைகளை எதிர்கொள்வதற்கான ஓர் முன்முயற்சியை நாம் தொடங்கியுள்ளோம்; இதுபோன்ற மக்களின் சிகிச்சைக்காக மேம்பட்ட ஆராய்ச்சியை ஊக்குவிக்கும் வகையிலான மையம் இன்று திறக்கப்பட்டுள்ளது. மேலும், மைசூர் பயிற்சி முனைய திட்டத்திற்கு அடிக்கல் நாட்டப்பட்டிருப்பதன் மூலம், மைசூர் ரயில் நிலையம் நவீனப்படுத்தப்படும், ரயில் இணைப்பும் வலுப்பெறும்.
சகோதர, சகோதரிகளே,
கடந்த எட்டு ஆண்டுகளில் ஏழைகளுக்கான நலத்திட்டங்களை நாங்கள் விரிவுபடுத்தியுள்ளோம். முன்னர், ஒரே ஒரு மாநிலத்திற்கு மட்டுமே இதுபோன்ற திட்டங்கள் வரையறுக்கப்பட்டிருந்த நிலையில், ‘ஒரு நாடு, ஒரு ரேஷன் அட்டை' திட்டம் உள்ளிட்டவை தற்போது நாடு முழுவதும் அனைவராலும் அணுகப்படுகிறது. அதேபோல, ஆயுஷ்மான் பாரத் திட்டத்தின் உதவியுடன் கர்நாடகாவில் 29 லட்சம் ஏழை நோயாளிகள் இலவச மருத்துவ சிகிச்சையைப் பெற்றுள்ளனர்.
நண்பர்களே,
கடந்த எட்டு ஆண்டுகளில் எங்களது அரசு கொண்டு வந்த திட்டங்கள் அனைத்திலும், சமூகத்தின் அனைத்து பிரிவினரையும், அனைத்து பகுதிகளையும் நாட்டின் ஒவ்வொரு மூலை முடுக்கையும் சென்றடைய வேண்டும் என்ற உணர்விற்கு அதிக முக்கியத்துவம் அளிக்கப்பட்டது. கடைசி மைல் வரை தரமான சேவைகளை வழங்குவதன் வாயிலாக கடந்த 8 ஆண்டுகளில் சமூக நீதியை நாங்கள் உறுதி செய்துள்ளோம். அடிப்படை வசதிகள் என்ற பிரச்சினையிலிருந்து ஏழைகளுக்கு நிவாரணம் அளிக்கப்படும் போது, அதிக உற்சாகத்துடன் நாட்டின் வளர்ச்சிக்கு அவர்கள் பங்களிப்பாளர்கள்.
சகோதர, சகோதரிகளே,
‘விடுதலையின் அமிர்த காலத்தில்’, இந்தியாவின் வளர்ச்சியில் ஒவ்வொருவரும் பங்களிப்பதை உறுதி செய்வதற்கான நடவடிக்கைகள் எடுக்கப்பட்டு வருகின்றன. மாற்றுத்திறனாளிகள், பிறரை சார்ந்திருப்பதைக் குறைப்பதற்கான நடவடிக்கைகளை எங்கள் அரசு தொடர்ந்து மேற்கொள்கிறது. எனவே, நமது நாணயங்களில், மாற்றுத்திறனாளிகளின் வசதிக்கான புதிய அம்சங்கள் சேர்க்கப்பட்டுள்ளன. மாற்றுத்திறனாளிகளுக்கு உகந்த கல்வி முறைகள் நாடுமுழுவதும் அறிமுகப்படுத்தப்படுகின்றன. பொது இடங்கள், பேருந்துகள், ரயில்கள் மற்றும் இதர அலுவலகங்களை மாற்றுத் திறனாளிகளுக்கு வசதியானதாக மாற்ற முன்னுரிமை அளிக்கப்படுகிறது.
புத்தொழில் நிறுவனங்களைச் சேர்ந்த இளைஞர்களாகிய உங்களிடம் புதிய சிந்தனைகளும், எண்ணங்களும் மேலோங்கியிருப்பதால், மாற்றுத்திறனாளி சகோதர, சகோதரிகளுக்கு உங்கள் நிறுவனங்களால் ஏராளமான உதவிகளை செய்ய முன்வருமாறு சிறப்பு கோரிக்கையை முன்வைக்கிறேன்.
இதுபோன்ற பல்வேறு திட்டங்களுக்காக எனது ஆழ்மனதில் இருந்து மீண்டும் ஒருமுறை உங்கள் அனைவருக்கும் வாழ்த்து தெரிவிக்கிறேன். மிக்க நன்றி.
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சிறப்பு சேவைகள் மற்றும் கட்டுரைகள்
ஒருங்கிணைந்த மேல்நிலை கல்வி  அளவிலான தேர்வு 2020: அனுமதிக்கான மின் சான்றிதழ்களை பதிவிறக்கம் செய்யலாம்
ஒருங்கிணைந்த மேல்நிலை கல்வி  அளவிலான தேர்வு 2020-ஐ  கணினி வாயிலாக பணியாளர் தேர்வு ஆணையம் நடத்தவிருக்கிறது.
தெற்கு மண்டலத்தில் இந்தத் தேர்வு 12.4.2021, 15.4.2021, 16.4.2021, 19.4.2021 முதல் 26.4.2021 வரை மொத்தம் 11 நாட்கள் நடைபெறும்.
நாளொன்றுக்கு மூன்று கட்டங்களாக- காலை 9 மணி முதல் 10 மணி வரை, நண்பகல் 12 மணி முதல் 1 மணி வரை, பிற்பகல் 3 மணி முதல் மாலை 4 மணி வரை இந்தத் தேர்வு நடைபெறும்.
மின் அனுமதி சான்றிதழை பணியாளர் தேர்வு ஆணையத்தின் இணையதளத்தில் தேர்வு தேதிக்கு நான்கு நாட்கள் முன்னர் விண்ணப்பதாரர்கள் பதிவிறக்கம் செய்து கொள்ளலாம். இணையதள விண்ணப்பங்களில் அளிக்கப்பட்டுள்ள செல்பேசி எண்களுக்கு குறுஞ்செய்தி வாயிலாகவும், மின்னஞ்சல் வாயிலாகவும் இந்தத் தகவல்கள் விண்ணப்பதாரர்களுக்கு அனுப்பப்பட்டுள்ளன.
தெற்கு மண்டலத்தில் 2,92,744 விண்ணப்பதாரர்கள் தேர்வு எழுதவிருக்கிறார்கள். ஆந்திரப் பிரதேசத்தில் சிராலா, குண்டூர், காக்கிநாடா, கர்னூல், நெல்லூர், ராஜமுந்திரி, திருப்பதி, விஜயவாடா, விசாகப்பட்டினம், விஜயநகரம் ஆகிய பகுதிகளிலும், தெலங்கானாவின் ஹைதராபாத், கரீம்நகர், வாராங்கல்லிலும், தமிழகத்தில் சென்னை, கோயம்பத்தூர், மதுரை, சேலம், திருச்சிராப்பள்ளி, திருநெல்வேலி, மற்றும் வேலூர் ஆகிய 20 மையங்கள்/ நகரங்களில் உள்ள 33 இடங்களில் இந்தத் தேர்வு நடைபெறும்.
மின் அனுமதி சான்றிதழ் மற்றும் அதில் குறிப்பிடப்பட்டுள்ள அடையாள அட்டைகளின் அசல் ஆகியவை இல்லாமல் விண்ணப்பதாரர்கள் தேர்வு எழுத அனுமதிக்கப்பட மாட்டார்கள். எனவே அனைத்து விண்ணப்பதாரர்களும் மின் அனுமதி சான்றிதழை கட்டாயம் பதிவிறக்கம் செய்து கொள்ளுமாறு கேட்டுக் கொள்ளப்படுகிறார்கள்.
இதுபற்றிய சந்தேகங்களுக்கு தெற்கு மண்டல அலுவலகத்தின் உதவி எண்களை  விண்ணப்பதாரர்கள் தொடர்பு கொள்ளலாம்.
கொவிட்- 19 பெருந்தொற்றைக் கருத்தில் கொண்டு தேவையான அனைத்து முன்னெச்சரிக்கை நடவடிக்கைகளையும் ஆணையம் மேற்கொண்டுள்ளது. பாதுகாப்பான மற்றும் சுமூகமான தேர்வை எதிர்கொள்வதற்கு மின் அனுமதி சான்றிதழுடன் வழங்கப்பட்டுள்ள விதிமுறைகளை பின்பற்றுமாறு விண்ணப்பதாரர்கள் கேட்டுக்கொள்ளப்படுகிறார்கள்.
சென்னை, பணியாளர் தேர்வு ஆணையத்தின்  இணைச் செயலாளர் மற்றும் மண்டல இயக்குநர் வெளியிட்டுள்ள செய்திக் குறிப்பில் இந்தத் தகவல் தெரிவிக்கப்பட்டுள்ளது..
.
நித்தி ஆயோக்
கொவிட் மேலாண்மை குறித்து தொண்டு நிறுவனங்கள்/சமூக அமைப்புகளுடன் அதிகாரமளிக்கப்பட்ட குழு-3 ஆலோசனை
கொவிட்-19 பெருந்தொற்று காரணமாக எழுந்துள்ள சவால்களை எதிர்கொள்ளும் முயற்சியாக, சமீபத்தில் அதிகரித்துள்ள கொவிட் தொற்றுகளின் பாதிப்பை கடந்து வருவதற்கான ஒருங்கிணைந்த யுக்திகளை வகுப்பதற்காக ஒரு கோடிக்கும் அதிகமான சமூக சமுதாய அமைப்புகளை நிதி ஆயோக் தலைமை செயல் அதிகாரி திரு அமிதாப் காந்த் தலைமையிலான அதிகாரமளிக்கப்பட்ட குழு-3 சென்றடைந்துள்ளது.
இது குறித்து அரசு சாரா தொண்டு நிறுவனங்கள்/சமூக அமைப்புகளுடன் நடைபெற்ற கூட்டத்தில் முதன்மை அறிவியல் ஆலோசகர் டாக்டர் கே விஜயராகவன், தேசிய பேரிடர் மேலாண்மை அமைப்பின் உறுப்பினர் திரு கமல் கிஷோர் மற்றும் வெளியுறவு அமைச்சகம், உள்துறை அமைச்சகம், அமைச்சரவை செயலகம் மற்றும் பிரதமர் அலுவலகத்தில் இருந்து மூத்த அதிகாரிகள் கலந்து கொண்டனர்.
மருத்துவ ஆக்சிஜன் மற்றும் தொடர்புடைய உபகரணங்கள் மீதான இறக்குமதி வரிகளை குறைத்தது, தடுப்புமருந்தை 18 வயதுக்கு மேற்பட்டவர்களுக்கு வழங்குவதற்கான நடவடிக்கை, இரண்டு மாதங்களுக்கு 80 கோடி மக்களுக்கு இலவச உணவு தானியங்கள் மற்றும் சரக்கு போக்குவரத்து சிக்கல்களுக்கான தீர்வு போன்ற, அரசு எடுத்த பல்வேறு சமீப நடவடிக்கைகள் குறித்து தொண்டு நிறுவனங்கள்/சமூக அமைப்புகளின் உறுப்பினர்களுக்கு எடுத்துரைக்கப்பட்டது.
இந்தியாவில் கொவிட்-19 பரவலை கட்டுப்படுத்துவதற்காக சமூக சமுதாய அமைப்புகள் எடுத்து வரும் நடவடிக்கைகளை பாராட்டிய நிதி ஆயோக் தலைமை செயல் அதிகாரி திரு அமிதாப் காந்த், மத்திய/மாநில அரசுகளின் முயற்சிகளுக்கு தொடர்ந்து ஆதரவளிக்குமாறும், மக்களிடையே கொவிட் குறித்த விழிப்புணர்வை ஏற்படுத்துமாறும், அரசு திட்டங்கள் குறித்து மக்களுக்கு தெரியப்படுத்துமாறும் கேட்டுக்கொண்டார்.
indiafightscovid.com எனும் இணைய முகவரியில் உள்ள விழிப்புணர்வு பிரச்சாரங்களை பிராந்திய மொழிகளில் பதிவிறக்கம் செய்து கொவிட் குறித்த வதந்திகளை முறியடித்து, உண்மைகளை மக்களிடம் எடுத்து செல்லுமாறு அவர் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1714157
-----
(Visitor Counter : 160
குறு சிறு மற்றும் நடுத்தர தொழில் துறை அமைச்சகம்
2023, ஜூன் 27 அன்று 'உத்யாமி பாரத் - எம்எஸ்எம்இ தினம்' விஞ்ஞான் பவனில் கொண்டாடப்பட உள்ளது
சர்வதேச எம்எஸ்எம்இ தினத்தையொட்டி, எம்எஸ்எம்இ அமைச்சகம் 2023 ஜூன் 27 அன்று புது தில்லி விஞ்ஞான் பவனில் ‘உத்யமி பாரத்  - எம்எஸ்எம்இ தினத்தைக்’ கொண்டாடுகிறது. இந்த நிகழ்ச்சியில் மத்திய எம்எஸ்எம்இ அமைச்சர் திரு நாராயண் ரானே தலைமை விருந்தினராகவும், மத்திய இணை அமைச்சர்  திரு பானு பிரதாப் சிங் வர்மா கெளரவ விருந்தினராகவும் கலந்து கொள்கின்றனர்.
இந்த நிகழ்ச்சியின்போது, எம்எஸ்எம்இக்களின் வளர்ச்சி மற்றும் மேம்பாட்டிற்காக சாம்பியன்ஸ் 2.0 இணையப்பக்கம், தொகுப்புத் திட்டங்கள் மற்றும் தொழில்நுட்ப மையங்களின் ஜியோ-டேகிங்கிற்கான செல்பேசி செயலி போன்ற பல்வேறு முன்முயற்சிகளை எம்எஸ்எம்இ அமைச்சகம் தொடங்கும். மேலும், இந்நிகழ்ச்சியின் போது 'எம்எஸ்எம்இ ஐடியா ஹேக்கத்தான் 2.0' க்கான முடிவுகள் அறிவிக்கப்படும் மற்றும் பெண் தொழில்முனைவோருக்கான 'எம்எஸ்எம்இ ஐடியா ஹேக்கத்தான் 3.0' தொடங்கப்படும். இவைதவிர, குறையற்றதாக, சுற்றுச்சூழலுக்கு உகந்ததாக தங்கம் மற்றும் வெள்ளி சான்றளிக்கப்பட்ட எம்எஸ்எம்இக்களுக்கு சான்றிதழ் விநியோகம், டிஜிட்டல் முறையில் ரூ. 400 கோடி பணப்பரிமாற்றம், பிரதமரின் வேலை உருவாக்கத் திட்டத்தின்கீழ் 10,075 பயனாளிகளுக்கு உத்தரவாதத் தொகைக்கான மானியம் வழங்குதல் ஆகியவையும் இந்த நிகழ்ச்சியில் அடங்கும். மத்திய அரசின் பல்வேறு அமைப்புகளிடையே புரிந்துணர்வு ஒப்பந்தங்களும் இந்நிகழ்ச்சியில் கையெழுத்தாகும்.